Toshkentdagi barcha oilaviy poliklinikalar avtomashina bilan ta’minlandi

Toshkent shahridagi jami 60 ta shahar oilaviy poliklinikalariga 60 dona Damas rusumli avtomashinalar topshirildi. Bu haqda O‘zbekiston Sog‘liqni saqlash vazirligi Axborot xizmati “Daryo”ga ma’lum qildi.

Bundan tashqari, har bir poliklinikada tez tibbiy yordam uchun ixtisoslashgan xonalar tashkil etilib, ularning uzluksiz ishlovchi telefon raqamlari xonadonlarga tarqatilgan.
Qayd etishlaricha, ushbu mashinalar O‘zbekiston Prezidentining “Shoshilinch tibbiy yordamni yanada takomillashtirish chora-tadbirlari to‘g‘risida”gi farmoniga ko‘ra xarid qilinishi belgilangan 1200 ta tez tibbiy yordam avtomobillari hisobidan bo‘lmadi.
Yaqin kunlarda Samarqand shahar oilaviy poliklinikalarida ham xuddi shunday Damas avtomashinalari aholi xizmatiga topshirilishi ko‘zda tutilgan.